यात्री सुविधा जांचने आए समिति सदस्य पुल चढ़ते हांफे, कहा- एस्केलेटर जरूरी
परेशानी...एक से दूसरे प्लेटफार्म पर जाने के लिए बना पुल बहुत ऊंचा है
भास्कर संवाददाता | चित्तौड़गढ़
पश्चिमरेलवे के प्रमुख जंक्शन चित्तौड़गढ़ पर बुजुर्ग और असहाय यात्रियों को प्लेटफार्म बदलने में कितनी परेशानी होती है। इसका अंदाजा शनिवार को यहां आई रेल मंत्रालय की जांच समिति को अच्छे से हो गया। स्टेशन का निरीक्षण करते समिति की एक महिला सदस्य मनीषा चटर्जी जैसे तैसे सीढ़ियां चढ़कर फुट ओवरब्रिज पर तो पहुंच गईं, लेकिन आगे का लंबा रास्ता देख ठिठक गईं।
रेल मंत्रालय ने विभिन्न श्रेणियों के स्टेशनों पर उपलब्ध यात्री सुविधाएं जानने समिति भेजी है। उत्तराखंड के एलपी जायसवाल पश्चिमी बंगाल की सांसद मनीषा चटर्जी की अगुवाई में 17 सदस्यीय समिति सुबह दस बजे पहुंची। प्लेटफार्म नंबर एक दो के निरीक्षण के बाद सदस्य प्लेटफार्म तीन से पांच तक जाने के लिए सीढियां चढे। सांसद मनीषा कुछ सीढियां चढ़ने के बाद ही थक गईं। जैसे तैसे पुल पर पहुंच कहने लगीं एस्कलेटर क्यों नहीं है। प्लेटफार्म नंबर तीन-चार के निरीक्षण के बाद प्लेटफार्म नंबर पांच के लिए वापस चढ़ने लगे तो चटर्जी बीच में ही रुक गईं। समिति ने टिकट काउंटर्स, रिजर्वेशन, लगेज एंड पार्सल आॅफिस, वेटिंग रूम, रेस्टारेंट, स्टेशन अधीक्षक कक्ष, टायलेट सीसीटीवी का रिकार्डिंग रूम देखा। रेलवे सलाहकार समिति सदस्य प्रदीप जोशी ने बताया कि एडीआरएम आरके गुप्ता, सीनियर डीसीएम केके सिन्हा, डीएससी एस सुधाकर, अधीक्षक बीएल मीणा, मंडल वाणिज्यिक निरीक्षक एनके जोशी, केआर भाटी, एसएल सूर्यवंशी, हरिराम मीणा थे।
वित्तीय स्वीकृति में निकल गया एक साल: पश्चिमरेलवे का बड़ा महत्वपूर्ण जंक्शन होने के बावजूद यहां अब तक रैंप, एस्कलेटर या लिफ्ट जैसी सुविधा नहीं है। यहां पांच प्लेटफार्म पर रोजाना 35 ट्रेनों का संचालन होता है। शाही ट्रेन सहित साप्ताहिक ट्रेनें अलग हंै। प्रतिदिन औसत 4300 यात्री यहां से यात्रा करते हैं। 15 से 20 मालगाडियों का आवागमन है। पिछले साल चार एसकेलेटर की प्रशासनिक स्वीकृति तो हो गई, लेकिन वित्तीय स्वीकृति में छह माह लगा दिए। वित्तीय स्वीकृति जारी होने के बाद अब टेंडर प्रकिया होगी।
मोबाइल चार्जिंग सिस्टम कहां है : समितिने प्लेटफार्म नंबर तीन-चार के निरीक्षण में शेड पर पंखे और मोबाइल चार्जिंग सिस्टम सुविधा नहीं होने पर कमी को भी दूर करने के निर्देश दिए। एसएस कक्ष के पास सुलभ कांपलेक्स संचालक से सुविधा शुल्क के बारे में पूछा।
बहुत कुछ अच्छा, पर 100 में से 100 नंबर नहीं देंगे : दोघंटा निरीक्षण के बाद सदस्य एलपी जायसवाल ने मीडिया से बातचीत में कहा कि निरीक्षण के बाद रिपोर्ट रेल मंत्री मंत्रालय को देंगे। उन्होंने कहा कि यहां एसकेलेटर की कमी है, लेकिन इसकी स्वीकृति हो चुकी है। वैसे कई अन्य स्टेशनों के मुकाबले यह बहुत अच्छा है। ज्यादा कमियां नहीं है। हां, लेकिन 100 में से 100 नंबर नहीं देंगे। वर्ना आगे किसी काम की गुंजाइश नहीं रहेगी।
दूसरे सदस्यों से पूछा, क्या आपके पैर नहीं दुख रहेw : सांसदमनीषा चटर्जी आधे घंटे तक पुल के बीच मंडल वाणज्यिक निरीक्षक एनके जोशी मंडल रेल समिति सदस्य प्रदीप जोशी आदि के साथ खड़ी रही। फिर उतर कर प्लेटफार्म नंबर एक पर पहुंच गई। जब जायसवाल सहित अन्य सदस्य कोटा प्लेटफार्म का निरीक्षण पूरा कर वापस आए तो चटर्जी ने कहा कि आपके भी पैर दर्द कर रहे होंगे। स्टेशन प्रबंधक बीएल मीणा आदि कहते रहे कि एसकेलेटर स्वीकृत हो चुका है। शीघ्र लग जाएगा।
साहब टॉयलट-बाथरूम सही कराओ, नल चलता है और मग मिला
रिटायरिंगरूम में निरीक्षण के दौरान सदस्य एलपी जायसवाल मनीषा चटर्जी ने यात्रियों से पूछा कि व्यवस्थाएं ठीक हैw यह सुनते ही हरियाणा के बुजुर्ग गुरबचनसिंह बोले, पहले यहां टायलट, बाथरुम ठीक कराओ। मैं अंदर बैठकर परेशान हो गया। नल की पिचकारी चली और वहां मग या कुछ था। बाकी सब ठीक है। इस पर सदस्य भी अंदर देखने गए। अधिकारियों ने कहा कि टायलेट में मग रखते हैं, लेकिन यात्री ही ले जाते हैं। समिति के कहने पर कुछ ही देर में चेन वाले मग लगवा दिए गए।
hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva